Murjow

Murjow ( Meuro) je sydlišćo w braniborskim wokrjesu Hornje Błóta-Łužica. Leži zapadnje Złeho Komorowa a słuša wot 2001 k Šejkowskej gmejnje.

 Stawizny 
Wjes je so w lěće 1474 prěni raz pisomnje naspomniła. Hamtski hejtman kursakskeho hamta Zły Komorow naspomni Murjow hromadźe ze susodnymaj wjeskomaj Rowna a Sowjo w rozprawje wo wobstejnosćach w hamće.

Wot 1958 do 1999 wudobywachu blisko Murjowa brunicu z jamy. W lěće 1965 měješe so tohodla 20 wobydlerjow přesydlić. Na terenje něhdyšeje jamy natwarichu wot lěta 1998 EuroSpeedway Łužica.

Wjeska so 1974 do susodneho Drochowa zagmejnowa, dósta pak w lěće 1990 swoju samostatnosć wróćo. Dnja 31. decembra 2001 so z pjeć susodnymi gmejnami zjednoći do noweje Šejkowskeje wulkogmejny.

 Wobydlerstwo 
Po Mukowej Statistice Łužiskich Serbow běše srjedź 1880tych lět wot cyłkownje 337 wobydlerjow hišće 21 serbskorěčnych (6 %). Murjow ležeše tehdy při zapadnej kromje serbskeho rěčneho teritorija.

 Žórła 

 Wotkaz 

Kategorija:Šejkow
Kategorija:Sydlišćo we wokrjesu Hornje Błóta-Łužica
Kategorija:Sydlišćo w Delnjej Łužicy
Kategorija:Prěnje naspomnjenje 1474